Die Helde Van Skilpadfontein ISBN:9781481147989 - TextbookRush
Authors: Attie Koekemoer
Mossie Mostert is 'n avontuurlustige seun. Hy bly op Skilpadfontein, 'n plattelandse dorpie in Suid-Afrika. Saam met sy fiets-vriend Jumbo maak hy 'n verskil in die lewe van baie dorps- en plaasmense. Hy en Jumbo lewer kruideniersware af vir Oom Japie se Superette. In hierdie verhaal word 'n ongewenste, landswye brandstoftekort die krisis waarin Mossie en sy fiets-vriend floreer. 'n Fiets gebruik mos nie petrol en diesel nie...Kom lees en sien hoe Mossie en Jumbo die helde van Skilpadfontein geword het. 34 bladsye se volkleur illustrasies vertel die verhaal van hierdie moderne Suid-Afrikaanse held. Die boek is ideaal vir graad 3 en 4 lesers.
Outeur en illustreerder Attie Koekemoer woon in Linden, Johannesburg, Suid-Afrika. Hy is getroud met Isolde en hulle het twee kinders, Antjie en Jannes. As jong kind reeds het Attie begin om strokies- en spotprente te teken. Vanaf 1982 het hy en sy broer rekenaarspeletjies ontwikkel. Na skool het hy verder in klassieke tale aan die Universiteit van Pretoria studeer. Die animasiekuns het hom egter altyd aangegryp. In 1995 het hy 'n animasie en illustrasie studio, Artattack, saam met 'n vriend begin. In 2000 sluit hy hom aan by hul familiebesigheid in die fietsbedryf. Sedert 2000 is hy betrokke by die besigheid se fietstydskrif, die Ride Magazine. In Mossie en Jumbo meng hy sy passie vir…